Diari Oficial de la Generalitat Valenciana


Sumari del DOGV 6206, del 15-02-2010 (2010/1586)

RESOLUCIÓ de 26 de gener de 2010, del conseller d'Educació, per la qual es creen determinats llocs de treball de mestres especialistes en Pedagogia Terapèutica en instituts i seccions d'Educació Secundària.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6206

Data del DOGV
:   15-02-2010

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2010/1586


Data del document
:   26-01-2010

Organisme emissor
:   Conselleria d'Educació

Tipus de document
:   Resolució

Descriptors 

:   * concurs administratiu

RESOLUCIÓ de 26 de gener de 2010, del conseller d'Educació, per la qual es creen determinats llocs de treball de mestres especialistes en Pedagogia Terapèutica en instituts i seccions d'Educació Secundària. [2010/1586]
La Llei Orgànica 2/2006, de 3 de maig, d'Educació disposa en l'article 71.2, que correspon a les Administracions educatives assegurar els recursos necessaris perquè els alumnes i alumnes que requerisquen una atenció educativa diferent de l'ordinària, per presentar necessitats educatives especials, per dificultats específiques d'aprenentatge, per les seues altes capacitats intel·lectuals, per haver-se incorporat tard al sistema educatiu, o per condicions personals o d'història escolar, puguen aconseguir el màxim desenrotllament possible de les seues capacitats personals i, en tot cas, els objectius establits amb caràcter general per a tot l'alumnat.
Per la seua banda, el Decret 39/1998, de 31 de març, del Govern Valencià, d'ordenació de l'educació per a l'atenció de l'alumnat amb necessitats educatives especials, disposa en l'article 4 que la Conselleria de Cultura, Educació i Ciència dotarà els centres docents sostinguts amb fons públics amb recursos, mitjans i suports complementaris als previstos amb caràcter general en compliment del que disposa la Llei Orgànica 1/1990, de 3 d'octubre, quan el nombre d'alumnes amb necessitats educatives especials escolaritzats en estos i la naturalesa dels mateixos així ho requerisquen.
L'Orde de 18 de juny de 1999 (DOGV de 29 de juny) per la qual es regula l'atenció a la diversitat en l'Educació Secundària Obligatòria, en l'article 12 determina que l'alumnat amb necessitats educatives especials permanents rebran suport intensiu en les àrees estructurals, preferentment pel mestre d'Educació Especial: Pedagogia Terapèutica.
L'Orde de 14 de març de 2005 (DOGV de 14 d'abril) de la Conselleria de Cultura, Educació i Esport, per la qual es regula l'atenció a l'alumnat amb necessitats educatives especials escolaritzat en centres que impartixen Educació Secundària, establix en l'article trenta que en tots els instituts i seccions de huit o més unitats d'Educació Secundària Obligatòria, per a l'atenció de l'alumnat amb necessitats educatives especials s'assignarà un mestre o mestra d'educació especial de l'especialitat de Pedagogia Terapèutica, la dedicació horària lectiva setmanal del qual serà de 18 hores.
Vista la proposta del director general de Personal de data 26 de gener i de conformitat amb esta.
Fent ús de les atribucions que em conferix l'article 28 de la Llei 5/1983, de 30 de desembre, del Consell, resolc:
Primer
D'acord amb les previsions de la planificació educativa, es creen en els instituts i seccions d'Educació Secundària els llocs de treball corresponents al cos de mestres de l'especialitat d'Educació Especial: Pedagogia Terapèutica, que s'especifiquen en l'annex de la present resolució.
Segon
La present resolució s'inscriurà en el Registre de Centres Docents de la Comunitat Valenciana.
Tercer
Esta resolució produirà efecte des de el inici del curs 2009/2010.
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei 29/1998, reguladora de la Jurisdicció Contenciosa Administrativa, el present acte, que posa fi a la via administrativa, podrà ser recorregut potestativament en reposició obé cabrà plantejar directament recurs contenciós administratiu en els terminis i davant els òrgans que s'indiquen tot seguit:
El recurs de reposició haurà d'interposar-se davant el conseller d'Educació en el termini d'un mes a comptar des de l'endemà de la seua publicació.
El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar de l'endemà de ser publicat en el Diari Oficial de la Comunitat Valenciana.
València, 26 de gener de 2010.- El conseller d'Educació: Alejandro Font de Mora Turón.